**UN COLŢ DE DIMINEAŢĂ**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un colţ de dimineaţă

Se ţese înecăcioasă sub poala de pădure

O ceaţă muribundă pe lutul adormit.

Pornesc sătenii harnici în mână c-o secure

Pe drumul plin de rouă prin ierburi tolănit!

Tuşind, cu glasul stins, o boare răcoroasă

Îşi mână unda lină din gâtul ei diform.

Larg deschide gura pădurea somnoroasă

Şi limbile-nverzite le mişcă uniform!

Cosaşii trec pe luncă cu coasele pe spate

Şi-n traista atârnată merindele-s fierbinţi;

Pe când văcuţe-n sat tot slobozind la lapte,

Mai macină la vise pe pietrele de dinţi!

Pe harpa unui uger, cu palmele ei fine,

În vasul de cinci litri pe iarbă aşezat,

Mulge o fată dulce din patru strune pline

Un cântec ca omătul de dor imaculat!

Răcoarea dimineţii începe uşor să scadă

Şi-o zăpuşeală mică se furişează-n tei;

Bălţata din picioare, cu biciul ei din coadă,

Loveşte o muscă neagră ce sta pe burta ei!

20.05.2012